Brent Renaud

Brent Anthony Renaud (2 Oktober 1971 – 13 Mac 2022) ialah seorang wartawan, pembuat filem dokumentari dan wartawan foto Amerika Syarikat. Renaud bekerja dengan abangnya Craig untuk menghasilkan filem untuk saluran seperti HBO dan Vice News, dan merupakan bekas penyumbang untuk New York Times. Menurut pegawai Ukraine, beliau dibunuh pada 13 Mac 2022, oleh askar Rusia semasa membuat liputan mengenai pencerobohan Rusia ke atas Ukraine di bandar Irpin berhampiran Kyiv.

Kehidupan awal
Renaud dilahirkan pada 2 Oktober 1971 di Memphis, Tennessee, dan dibesarkan di Little Rock, Arkansas. Ibunya, Georgen Freasier, merupakan seorang pekerja sosial dan ayahnya, Louis Renaud, merupakan seorang jurujual. Renaud memperoleh ijazah sarjana muda dalam kesusasteraan Inggeris dari Southern Methodist University dan Ijazah Sarjana dalam Sosiologi dari Universiti Columbia.

Beliau tinggal dan bekerja di Little Rock dan Bandar New York. Dengan kerjasama abangnya Craig, Brent Renaud menghasilkan satu siri filem dan program televisyen, kebanyakannya memfokuskan pada kisah kemanusiaan dari kawasan panas di dunia. Dari 2004 hingga 2005, adii-beradik Renaud merakamkan siri Discovery Channel Off to War. Ia meliputi anggota simpanan Arkansas dalam konflik Iraq dan keluarga mereka.

Adik-beradik itu juga meliputi peperangan di Iraq dan Afghanistan, gempa bumi 2010 di Haiti, krisis politik di Mesir dan Libya, konflik-konflik di Afrika, perang dadah Mexico dan krisis pelarian di Amerika Tengah.  Mereka memenangi beberapa anugerah dalam televisyen dan kewartawanan, termasuk Anugerah Peabody pada tahun 2015 untuk siri video mereka "Last Chance High".  Adik beradik itu mengarahkan dokumentari Meth Storm, yang dikeluarkan pada 2017 oleh HBO Documentary Films. Pada 2019, Renaud dilantik sebagai profesor pelawat di Universiti Arkansas. Renaud ialah Felo Nieman 2019.  Bersama abangnya, beliau juga adalah penerima anugerah Pulitzer Center; mereka juga mengasaskan Festival Filem Little Rock.

Kematian
Menurut pegawai pemerintah Ukraine, Renaud ditembak dan dibunuh oleh askar Rusia di Irpin, Oblast Kyiv, Ukraine semasa membuat liputan mengenai pencerobohan Rusia ke atas Ukraine 2022. Dua lagi wartawan cedera dan dibawa ke hospital. Salah seorang daripada mereka, Juan Arredondo, kemudiannya berkata dalam video yang diterbitkan oleh wartawan Itali di Twitter bahawa kumpulan wartawan itu sedang merakam orang awam yang berpindah melalui salah satu jambatan di Irpin, dan kemudian mereka disasarkan oleh askar yang menembak Renaud di leher. Ia merupakan kematian pertama wartawan asing yang dilaporkan dalam perang pada 2022 di Ukraine.

Filemografi

 Warrior Champions: From Baghdad to Beijing, 2009 filem dokumentari arahan Brent dan Craig Renaud
 Off to War (siri) (2004)
 Little Rock Central: 50 Years Later (2007) filem dokumentari
 Last Chance High (2015; series) 
 Meth Storm (2017)
 Shelter (2018) filem dokumentari

Nota

Rujukan

Pautan luar

 
 

Kelahirab 1971
Kematian 2022
Wartawan lelaki Amerika Syarikat
Wartawan foto Amerika Syarikat
American documentary film directors
Writers from Little Rock, Arkansas
Felo Nieman
Pemenang Anugerah Peabody
Alumni Southern Methodist University
Alumni Universiti Columbia
Wartawan terbunuh semasa membuat liputan Perang Rusia-Ukraine
Orang yang terbunuh dalam pencerobohan Rusia ke atas Ukraine 2022
Kematian akibat senjata api di Ukraine